TRGOVAČKO – UGOSTITELJSKA ŠKOLA

KARLOVAC, Radićeva 8 i 10

KLASA: 007-01/25-01/30

URBROJ: 2133-46-01-25-01

Karlovac, 11.8.2025. godine

Na temelju Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 156/23), Zakona o osobnoj asistenciji (NN br. 71/23) i Pravilnika o pomoćnicima u nastavi i stručnim komunikacijskim posrednicima (NN br. 85/24) Trgovačko – ugostiteljska škola, Karlovac, Radićeva 8 i 10, raspisuje

N A T J E Č A J

* za zapošljavanje POMOĆNIKA/CE U NASTAVI – 3 izvršitelja/ice, naodređeno nepuno radno vrijeme, 35 sati tjedno do kraja školske godine 2025./2026.

Uvjeti temeljem članka 21. Zakona o osobnoj asistenciji (NN br. 71/23)

 (1) Pomoćnik u nastavi mora biti punoljetna zdravstveno sposobna osoba koja ima završen program obrazovanja odraslih (osposobljavanja) za pomoćnika u nastavi i najmanje razinu obrazovanja 4.2 HKO-a.

(2) Iznimno od stavka 1. ovoga članka, pomoćnik u nastavi može biti osoba koja ne ispunjava uvjet završenog programa obrazovanja odraslih (osposobljavanja) za pomoćnika u nastavi iz stavka 1. ovoga članka ako je do dana stupanja na snagu Zakona o osobnoj asistenciji (NN 71/23) završila edukaciju za pomoćnika u nastavi u trajanju od najmanje 20 sati i ispunjava ostale uvjete za pomoćnika u nastavi propisane Zakonom.

(3) Iznimno od stavka 1. ovoga članka, pomoćnik u nastavi može biti osoba koja ne ispunjava uvjet završene najmanje razine obrazovanja 4.2 HKO-a iz stavka 1. ovoga članka, ali ispunjava uvjet završenu najmanje razinu obrazovanja 4.1 HKO-a i ima završen program obrazovanja odraslih (osposobljavanja) za pomoćnika u nastavi, ako na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

(4) Pomoćnik u nastavi ne može pružati potporu tijekom odgojno-obrazovnog procesa svom članu obitelji, osim kada na području osnivača odgojno-obrazovne ustanove nije moguće zaposliti pomoćnika u nastavi, a to nije u suprotnosti s interesima učenika s teškoćama u razvoju.

Ne smiju postojati zapreke za rad navedene u čl. 23. Zakona o osobnoj asistenciji

Uz vlastoručno potpisanu prijavu na natječaj kandidati su dužni priložiti:

* životopis,
* dokaz o stečenoj stručnoj spremi,
* dokaz o državljanstvu,
* dokaz da se protiv kandidata ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi (uvjerenje nadležnog suda ne starije od 30 dana od dana objave natječaja),
* potvrdu ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od 30 dana od dana objave natječaja),
* dokaz o završenom programu obrazovanja odraslih (osposobljavanju) za pomoćnika u nastavi, odnosno dokaz o završenoj edukaciji za pomoćnika u nastavi u trajanju od najmanje 20 sati.

Isprave se prilažu u neovjerenoj preslici, a prije izbora kandidata predočit će se izvornik ili ovjerene preslike.

Na natječaj se mogu ravnopravno prijaviti osobe oba spola.

Radni odnos u školi ne može zasnovati osoba kod koje postoje zapreke za zasnivanje radnog odnosa sukladno članku 106. Zakona o odgoju i obrazovanju u osnovnoj i srednjoj školi.

Kandidat koji ostvaruje prednost pri zapošljavanju, temeljem posebnih propisa, dužan je u prijavi na natječaj pozvati se na to pravo i uz prijavu na natječaj priložiti potrebne dokaze.

Kandidati koje se pozivaju na prednost pri zapošljavanju temeljem čl. 102. st. 1.-3. Zakona o hrvatskim braniteljima iz Domovinskog rata i članovima njihovih obitelji (NN 121/2017, 98/19, 84/21, 156/23) trebaju, osim dokaza o ispunjavanju traženih uvjeta, priložiti i dokaze navedene na stranici Ministarstva hrvatskih branitelja, na poveznici

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom ( NN br. 157/13, 152/14, 39/18 i 32/20) i prema članku 48.f. Zakona o zaštiti civilnih i vojnih invalida rata ( NN br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19) dužan je u prijavi na natječaj pozvati se na to pravo i priložiti sve dokaze o ispunjenju traženih uvjeta te ostvaruje tu prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN 84/21) uz prijavu na natječaj dužna je priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (čl. 49. st. 1. Zakona) dostupne na poveznici Ministarstva hrvatskih branitelja

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Sukladno odredbama Opće uredbe o zaštiti podataka 2016/679 i Zakona o provedbi Opće uredbe o zaštiti podataka (Narodne novine br.42/18.), svi dokumenti dostavljeni na natječaj poslani su slobodnom voljom kandidata te se smatra da je kandidat dao privolu za obradu svih podataka, a koji će se obrađivati isključivo u svrhu povođenja natječajnog postupka.

Prije sklapanja ugovora o radu kandidat mora ispuniti obavezu obavljanja liječničkog pregleda u ovlaštenoj ordinaciji medicine rada.

Kandidatom prijavljenim na natječaj smatrat će se samo osoba koja podnese pravodobnu i potpunu prijavu te ispunjava formalne uvjete iz natječaja.

Natječaj je otvoren 8 dana od dana objave. O rezultatima natječaja kandidati će biti obaviješteni u zakonskom roku.

Prijave s potrebnom dokumentacijom o ispunjavanju uvjeta natječaja dostaviti na adresu škole (Trgovačko-ugostiteljska škola, Radićeva 8 i 10, 47000 Karlovac).

 Ravnatelj

Damir Pleša, dipl.ing.